Exqrch/javanese-Komodo-pixelgpt huggingface dataset:
Ing pungkasan abad kaping 19, nalika tiyang Amérika, Ruslan, Prancis, lan Inggris dugi ing Seoul, Raja Gojong pindhah dhateng Astana Gyeongun lan ndadosaken minangka astana utami
Lajeng nama Joseon dipunéwahi dados Kamaharajan Han Raya lan nginggilaken statusipun saking raja dados kaisar
Prastawa punika dados simbolisasi bilih Joseon, nagari ingkang nembé dipundesak déning kekuwatan asing sampun medal saking campur tangan Kamaharajan Cina ( Qing )
Astana punika dipunrenovasi saking taun 1902-1904
Nanging nalika taun 1904 wonten kobongan saéngga ngrisak yasan punika
rekonstruksi malih dipunadani dumugi pungkasan taun 1906
Ing taun 1905 Jepang menang wonten ing Perang Russo-Jepang ingkang Ruslan dipunsingkiraken saking Koréa lan Kamaharajan Jepang ndhèrèk urusan ing nagari Koréa
Nalika januari 1907, Raja Gojong dipunpeksa mandhap saking tahta lan maringaken tahtanipun dhateng putranipun Sunjong
Ing wekdal punika nama Astana Gyeongun dipun-gantos dados Astana Deoksu
Kados astana sanèsipun, pamaréntah kolonial Jepang mbikak Astana Deoksu dados taman umum.
Mochi Mochi (Jepang: 餅; Hanzi: (麻糬)) punika nama jinis kuwé ingkang kadamel saking beras ketan lajeng dipuntumbuk dumugi lembut lan lèngkèt ingkang dipunbentuk bunder-bunder
Panganan mochi piyambak asalipun saking Jepang, nanging kawéntar ugi ing Cina, Taiwan, Kamboja, Hawaii, Koréa Kidul, lan Thailand sasampunipun wonten prosès kulturisasi, éwah-éwahan resep, lan sanèsipun saéngga ing nagara mau gadhah mochi piyambak kanthi ciri khasipun piyambak
Ing Jepang, mochi dados dedhaharan tradisonal ingkang padatanipun dipundhahar nalika warsa énggal, ugi kadang kala dipundhahar minangka camilan
Wonten ing Jepang gadhah karaméan mirunggan kanggé mochi ingkang dipunwastani "mochitsuki"
"Mochitsuki" ugi dipunwastani cara tradisonal tiyang Jepang anggènipun damel mochi ngginakaken palu saking kayu kanggé numbuk beras mochi lajeng dipun-dang wonten ing wadhah watu utawi kayu ugi saged
Kuwé ingkang dipundamel saking beras ketan ingkang dipuntumbuk punika kaginakaken kanggé karaméan warsa énggal déning para bangsawan Jepang ing periode Heian (taun 794-1185)
Wonten ing wiwitan abad kaping 10, manéka jinis mochi kaginakaken kanggé persembahan kamaharajan wonten ing upacara agami
Cathetan saking éra taun 1070 nyebataken bilih kuwé beras punika dados "mochii"
Nembé sakiwa-tengené abad kaping 18 tiyang-tiyang wiwit nyebut kuwé punika "mochi"
Kathah téyori ingkang ngandharaken babagan asaling nama "mochi" mau
Salah satunggalipun bilih "mochi" punika asalipun saking tembung kriya "motsu" ingkang ateges "kanggé nahan utawi gadhah" nandhakaken bilih mochi punika panganan ingkang dipunparingaken déning para déwa
Wonten ugi tembung "mochizuki" ingkang ateges "wulan purnama"
Ugi wonten ingkang nyebut "muchimi" ingkang ateges "lèngkèt utawi kraket"
Para wong tani Jepang kala rumiyin dhahar mochi ing mangsa adhem kanggé nginggilaken stamina
Déné para samurai remen kaliyan mochi amargi gampil anggènipun nyiapaken lan dipunbeta dhateng pundi kemawon
Sapunika mochi ugi kawéntar ing Indonésia saéngga dados panganan khas saking laladan Semarang lan Sukabumi
Mlebetipun mochi dhateng Indonésia punika kinten-kinten sesarengan kaliyan mlebetipun bangsa Cina lan Jepang ing Indonésia ingkang mbeta budaya kan pakulinan kalebet panganan tradhisional
Ing pangembanganipun mochi lajeng dipunisi kaliyan bahan panganan ingkang legi kados ta kacang abang, kacang ijo, woh-wohan, dumugi es krim .
Kenari Kenari "(Canarium amboinense Hoch.)" ya iku tetuwuhan kang kalebu anggota suku Burseraceae kang ndarbèni potènsi ékonomi
Tuwuhan iki asalé saka Malesia wétan lan dijupuk wohé kanggo dipangan, mligi ing pérangan wijiné
Ing Indonésia, laladan kang ngasilaké kenari ya iku Maluku nganti Vanuatu
Kenari uga ana ing nagara liya ya iku Afrika, Nigeria Kidul, Madagaskar, Cina kidul, India, Filipina, lan pérangan kidul Asia
Gagangé jejeg kanthi warna pegagan klawu, kayuné putih, sarta téras coklat tuwa
Yèn kulité diiris, ngetokaké tlutuh kenari kaya damar
Wiwitané awerna putih lan kraket, banjur dadi kaya lilin awerna kuning pucet
Tlutuh iki diarani gum elemi
Gum elemi nduwni tekstur empuk, wernané rada putih, ambuné wangi kaya terpentin
Wit kenari ngasilaké gum mung nalika godhong wiwit thukul
Nalika mangsa katiga, wit mau ana ing mangsa dorman, tanpa godhong, lan ora ngasilak resin
Minyak elemi ora digunakaké kanthi akèh ing indhustri lenga wangi
Trakadhang lenga elemi minangka bahan pewangi sabun lan preparasi teknik kang regané murah
Nanging, miyak iki jumbuh digunakaké minangka bahan baku kanggo nggawé isolat fellandren kang minangka nggawé senyawa lenga atsiri tiruan
Gum elemi wis suwé minangka plaster farmasi, salep, lan kanggo wènèhi sipat manteb ing vanish
Sistem oyod tuwuhan kenari ya iku sistem oyod tunggang
Ing sistem oyod tunggang, oyod primer siji utawa luwih ana oyod lateral kang nggantèkaké akar primer ing tahap wiwitan perkembangan cambah
Cambah tuwuh luwih rikat lan dadi luwih gedhé sarta kuway tinimbang oyod-oyod liyané, saéngga kawentuk siji utawa luwih oyod-oyod utama
Godhongé majemuk nyirip gasal kanthi 4-5 pasang pinak godhong kang ndrojog ndawa lan permukaané lunyu
Godhong kenari ora duwé godhong penumpu
Wujud kembangé malai, nduwé kelamin siji, zigomorf, kelopak lan mahkotané wilangan 5, godhong kelopak lan godhong makutha wilangan 5, godhong makutha bébas
Benang kasusun ing rong bunderan kang ora jangkep
Bakal woh nduwé ruang 2 nganti 3, saben ruang ana siji nganti loro bakal wiji kang apotrop lan epitrop
Wohé ana wijiné, gèpèng, dawa, ana 2-3 wiji ing saben woh.
Werna woh kenari ya iku ijo lan dhapuré bunder kara endhog
Wiji kenari ngandhut lemak manis
Wijiné kang garing ngandhut 65% lenga lemak (= ester, asem stearine, palminine, oleine, lan lenga wijen)
Minyak lan lemak iku bahan tandhon wigati ing awak tetuwuhan kang asring tinemu ana wijiné
Lemak lan lenga ya iku gliserida asem lemak
Béda antarané lemak lan lenga padatan ing sipat fisiké
Ing suhu normal, lemak awujud padhet lan miyak awujud cair
Lemak jarang disimpen ing godhong, gagang, lan oyod nanging akèh kang disimpen ing wijiné
Lemak mesthi disimpen ing bagyan mirunggan ing sitosol lan asring tinemu atusan nganti éwonan ing saben sèl kang nyimpen lemak mau
Pérangan iki diarani lipid sferosom lan oleosom
Oleosom iki bosa diisolasi saka wiji kanthi wujud murni, saéngga bisa ditliti komposisi lan pérangan-pérangané
Budidaya kenari nggunakaké wijiné
Bathok wiji kuwo atos banget, mula prelu dianakaké pengikiran kanggo nggampangaké mlebuné banyu
Prosès iki bisa nyepetaké perkecambahan saka 6-12 minggu dadi 3 minggu
Kanggo ngakèhi winih, apiké digawé persemaian redan sawisé dhuwuré winih 0,5 cm
Banjur dipindhah menyang papan kang wis disedyakaké lan ditandur kanthi jarak paling cendhak 10 m
Woh sapisan kudu ditunggu udakar 7-10 taun
Kanggo kebaké wit kenari kang subur kudu nunggu nganti 30 taun
Nanging, yèn nandur wit kenari kanthi cara nyangkok, woh kenari bakal awoh sawisé umur 2-3 taun
Kenari dimangertèni nduwé èfèk pisitif kanggi kasarasan
Woh kenari bisa ngudhunaké lemak ala, kolesterol, nyegah balung kropos nganti nglawan lelara kanker
Kenari iku salah sawijiné tuwuhan kang dadi sumber protèin kang apik
Kenari ngandhut kadhar polifenol kang dhuwur banget
Polifenol iki minangka antioksidan kang ngayomi awak saka molekul kang bisa ngrusak jaringan
Kandhutan polifenol iki bisa ngudhunaké rèsiko kena lelara kanker
Sumber lemak omega-3 lan alpha linoleic acid (ALA) ana ing wiji kenari bisa ngundhakaké fungsi arteri, pembuluh getih kang nggawa getih saka jantung
Saéngga kasarasan jantung bisa kajaga kanthi apik.
Mangan kenari saben dina uga bisa nbantu nyegah kawentuké batu empedu
Lemak ora jenuh kang ana ing kenari bisa mbantu ngudhunaké kolesterol ala lan senyawa lipoprotein kang bisa njalari aterosklerosis kanthi cara ngundhakaké pambekuan getih
Kenari uga ngandhut asem amino esensial kang diarani L-arginine
Asam amino iki bakal diowahi dadi oksida nitrat kang mbantu ngundhakaké iliné getih ing jero awak lan nyegah nyempité arteri
Kenari asring diarani panganan utek amarga sugih omega-3 lan asem lemak kang ndarbèni peran utama ing fungsi optimal saka sèl-sèl utek, saéngga bisa nggawé pinter
Senyawa melatonin uga tinemu ing kenari
Maletonin iki mbantu banget kanggo ngurangi insomnia lan gangguan turu
Kajaba kanggo kasarasan awak kang umum, kenari uga migunani kanggo wong lanang kang lagi ngarepaké anak
Ing woh kenari ngandhur asem lemak séhat kang bisa mbantu ngundhakaké "kualitas" sperma
Kanthi cara nindakaké diet paling rikat 12 minggu ditambah mangan woh kenari kabukti bisa ngundhakaké prodhuksi gunggungé sperma lan "kualitas" sperma.
Cèri Ceri ya iku sakelompok tuwuhan kang wohe dadi anggota marga "Prunus"
Ceri ora namung nyakup sawijining jinis baé nanging akèh jinisé kaya ta "P
Ceri ya iku sawijining wit kang paling disenengi ing Jepang lan kembange karan "kembang sakura"
ing wiwitan mangsa semi, nalika kembang ceri mekar, wong-wong piknik bareng-bareng ing taman kang akèh ditanduri wit ceri iki
ing Australia woh ceri racaké mateng nalika mangsa Natal, minangka ing Amérika lan Éropah kidul ing sasi Juni
Produksi ceri ing donya iki saiki watara telung juta ton saben taun
saliyané iku kembang lan woh ceri uga didadeake rerenggan hidangan panganan utawa ombèn-ombèn
Woh ceri ngandhut antosianin, ya iku pigmen wetna abang kang apik kanggi keséhatan amarga ngandhut antioksidan
Pirsani informasi ngenani Cèri ing KamusWiki.
Musyawarah Musyawarah iku saka tembung Syawara saka Basa Arab kang tegesé rembugan
Ana istilah liya kanggo ngarani musyawarah, ya iku "syuro", rembug désa, kerapatan nagari lan dhémokrasi.
Samulnori Samulnori (사물놀이) punika dolanan piranti musik perkusi tradhisional saking Koréa
Saged ugi dipuntegesi genre musik perkusi tradhisional saking korea
Tembung "Samulnori" piyambak ateges "sekawan objek" lan "nori" ateges "dolanan"
Dados kanthi barès "samulnori" punika ateges " permainan kanthi ngginakaken sekawan piranti musik tradhisional Koréa"
Samulnori punika wonten sekawan piranti musik inggih punika: Saben piranti musik punika nggambaraken manéka macam kaanan cuaca
"Janggu" punika dados lambang udan, "kwaenggwari" punika nglambangaken gluduk, "jing" minangka lambang swantun angin, déné "buk" punika minangka lambang awan
Samulnori ugi nggambaraken konsèp Ying lan Yang
Swantun saking "buk" lan "janggu" nglambangaken langit déné swantun "jing" lan "kwaenggwari" punika swantun saking lemah
Samulnori ngasilaken warni musik énggal ing musik Koréa, mliginipun Koréa Kidul
Karakter musik saking samulnori punika dinamis, enerjik, lan rikat dipunanggep nggambaraken sipating tiyang Koréa
Samulnori akaripun saking "nong-ak" (kanthi barès ateges "wong tani musik"), satunggaling genre rakyat Koréa ingkang kapérang dados musik, akrobat, jogèd rakyat, lan ritual
Nongak piyambak dipunpengaruhi déning ritual ingkang dipunlampahi ing Shamanisme lan Buddhisme Koréa
Samulnori punika wujud musik ingkang kapisan dipuntepangaken dhateng donya nalika taun 1978
Sadèrèngipun, saben désa gadhah rombongan perkusi piyambak ingkang dipunwastani "pungmulpe" déné musik ingkang dipundolanaken punika dipunwastani pungmul utawi "nongak"
Kajawi punika, satunggaling rombongan Namsadangpae ingkang damel tontonan kanthi muteri padesan punika ugi ngginakaken pungmul
Kala punika, dipunpimpin déning gendéra kanthi seratan nama rombongan
Piranti ingkang dipun-ginakaken punika kados ta Jagun, Buk, Kwaenggwari, Jing, Taepyeongso, lan Sogo
Ugi ndhèrèk para musisi mau punika para penghibur ingkang dipunwastani "Japsaek" kanthi konstum kados sarjana lan sanèsipun
Pementasan punika ingkang dados asal usuling Samulnori
Salmunori saged narik kawigatosan kawula enèm nalika dipunpentasaken ing panggung alit ing Insa-dong nalika taun 1978
Mliginipun sekawan musisi enèm inggih punika Kim Deok-su, Kim Yong-bae, Lee Gwang-su, lan Choi Jong-sil
Samulnori sampun kawéntar ing donya internasional wiwit saking taun 1980-an
Kathah komunitas Koréa ing Amérikah Sarékat, Amérika Latin, lan Éropah ingkang sampun gadhah grup samulnori
Ing taun 1993 kelompok juru main ingkang wiwitanipun namung wonten 4 tiyang lajeng tambah dados 20 tiyang
Ing Indonesia, kelompok samulnori naté ndhèrèk nggayengaké Festival Erau 2001 lan 2003 ing Kutai Kartanagara ing Kalimantan Timur lan pikantuk atur sapala ingkang meriah ..
Wong Padoé Suku Padoe (To Padoe), inggih punika suku ingkang papan dunungipun ing wewengkon kabupatèn Luwu Timur provinsi Sulawesi Kidul
Suku Padoe kasebar ing Wasuponda lan Sorowako
Suku punika kathah kapanggihaken ing laladan pagunungan lan lembah ing Luwu Timur
Populasi suku Padoe dipunprakirakaken antawis 18.000 tiyang
Suku Padoe dumunung ing laladan punika dipunprakirakaken wiwit abad XIV, ingkang migrasi saking laladan Sulawesi Tengah lan dumunung ing laladan pagunungan lan lembah ing laladan Luwu Timur Sulawesi Kidul
Nalika sapunika tiyang Padoe langkung kathah ingkang dumunung ing Wasuponda
Ing basa suku istilah "Padoe" ateges "tiyang tebih"
Ing Luwu Timur suku punika dados salah satunggaling péranganing 12 anak suku ing sangandhapipun papréntahan Kedatuan Luwu (Karajan Luwu)
Saking cariyos rakyat bilih suku Padoe punika aslipun saking suku bangsa Lili To Padoe Bangkano Kalende, ingkang kapérang dados 4 suku, inggih punika, Padoe, Lasaelawali, Kinadu lan Konde
Padoe sapunika dumunung ing laladan Matompi, Wawondula, Lioka, Tabarano, Tawaki, Tetenona lan Kawata
SAperangan cariyos rakyat babagan kathahipun para Pongkiari (ahli perang) saking suku Padoe ing jaman rumiyin, damel Datu Luwu maringi penghormatan piyambak dhumateng para Pongkiari lan sadaya suku Padoe
Saéngga, manawi pemimpin Kedatuan Luwu ngawontenaken sawijining hajatan, mesthi nyiapaken papan mligi kanggé tiyang-tiyang Padoe lan suku Padoe boten dipunsuwuni upeti dhumateng Datu Luwu
Cariyos rakyat babagan kasekten Pongkiari punika, jaréné tlaga Matano, tlaga Mahalona lan tlaga Towuti dumadi amargi paprangan para Pongkiari
Mekaten dahsyatipun paprangan punika, saéngga damel sawijining papan ingkang jembar lan dekok jero sanget saéngga damel sawijining tlaga
Nanging sesarengan kaliyan éwah-ewahaning jaman, eksistensi Pongkiari dangu-dangu ical
Nalika jaman pemberontakan DI/TII Kahar Muzakkar ing Sulawesi Kidul, kathah tiyang Padoe wangsul ing tanah nenek moyangipun ing Sulawesi Tengah kados ta Beteleme, Poso, Taliwan, Parigi, lan sanès-sanèsipun
Bab punika njalari suku Padoe kathah kasebar lan dumunung ing wewengkon Sulawesi Tengah dumugi sapunika
Rumiyin tiyang Padoe nganut agama kepercayaan Melahomua, sawijining ilèn kepercayaan ingkang mitadosi kakiyatan alam, wit ingkang dipunanggep keramat, gunung, bukit, dumugi bab-bab sanèsipun
Tiyang Padoe badhé nyukani sesembahan dhumateng barang ingkang dipunanggep saged mbekta berkah
Nalika taun 1920-an para misionaris Kristen mlebet wewengkon suku Padoe lan nepangaken agama Kristen dhumateng wong Padoe
Wiwitanipun sakedhik sanget ingkang mlebet ajaran Kristen
Nanging dangu-dangu kathah ingkang purun nampi agama Kristen, lan sapunika sampun dados penganut agama Kristen ingkang tangat
Ing taun 1965 kathah tiyang Padoe ingkang wangsul malih ing kampung halamanipun ing Sulawesi Tengah, amargi wontenipun owahan Darul Islam Wadya Islam Indonésia (DI/TII) ingkang dipunpimpin Kahar Muzakkar wiwit 1950 dumugi 1965 minangka mangsa suram ingkangdamel suku padoe kapisah-pisah ing kathah wewengkon
Taun 1968 nalika perusahan tambang nickel PT Inco mbikak eksplorasi, kanthi alon para penduduk ingkang kasebar wiwit wangsul malih dhateng papan dunungipun.
Shamanisme Korea Shamanisme Koréa punika kapitadosan asli rakyat Koréa ingkang nggabungaken manéka kapitadosan la praktek ingkang dipunpengaruhi déning agama asli Koréa, agama Buda, lan Taoisme
Wonten ing Basa Koréa, shamanisme dipunsebat "mu" (무) lan sang pemraktik dipunwastani "mudang" (무당, 巫堂)
Tugas mudang punika padatanipun déning wanita ingkang ngampahi kontak utawi ngubungaken antawisipun déwa lan manungsa
Shamanisme punika sampun dados satunggaling kapitadosan kanggé tiyang-tiyang Kuno Koréa
Minangka kapitadosan masarakat, shamanisme pitados bilih antawisipun awaking manungsa punika kapérang dados awak jasmani lan rohani, malah kadang kala ing satunggal jasmani wonten pinten roh
Shaman ngawontenaken gut utawi "upacara persembahan" kanggé damel mari, mbeta kabegjan sarta dados lantaran antawisipun déwa kanthi cara kerasukan
Upacara "gut" ugi dipunwontenaken kanggé mbimbing arwah tiyang ingkang sampun séda dhateng swarga
Kapitadosan masarakat Koréa dhateng dukun utawi shaman punika ing kathah aspèk pagesangan
Shamanisme Koréa punika akaripun saking kabudayan kuna ing wewengkon timur laut Asia
Kapitadosan punika kalebet sistem kapitadosan masarakat kuna ingkang dados pérangan ingkang wigati ing warisan kabudayan Koréa
Kanthi dhasar kapitadosan animisme, Shamanisme langkung condhong ing ritual utawi upacara ramalan déning dukun "(mudang)" ingkang kathahipun ingkang dados "mudang" punika priyantun èstri
Tembung "shaman" dipunpendhet saking Basa Tungusik ingkang dipun-ginakaken déning suku Bangsa Tungusik ing wewengkon Siberia lan Asia Tengah
Istilah shaman wiwit dipun-ginakaken kanthi wiyar awit saking panerbitan karyanipun Mircea Eliade kanthi irah-irahan "Shamanism; Archaic Techniques of Ectasy" "(Shamanisme; Teknik Kuno Mencapai Ekstasi)"
Eliade nyebat shamanisme minangka teknik esktasi, boten sami kaliyan wujud ngèlmu ireng, sikir, utawi pengalaman ekstasi keagamaan
Kanthi umum, anggènipun ngawontenaken ritual punika kanthi dhasar wonten ing ngandhap punika:
Wong Rejang Suku Rejang inggih punika salah satunggaling suku bangsa ingkang paling sepuh ing Sumatera
Suku Rejang ndominasi wewengkon kabupatèn Rejang Lebong, kabupatèn Kepahiang, Kabupatèn Bengkulu Tengah, Kabupatèn Bengkulu Utara, lan kabupatèn Lebong
Adhedhasar perbendaharaan tembung lan dhialèk ingkang dipungadhahi basa Rejang, bebrayan punika dipukelompokaken Malayu Proto
Sajarah asal-usul Rejang ingkang sajatosipun sampun boten mungkin dipunriwayataken kanthi saestu kados déné kasunyatanipun
Bab punika dipunsebabaken manéka faktor ingkang njalari sajarah asal-usul Rejang ingkang kabusak lan ical
Faktor-faktor ingkang njalari inggih punika: Saking sapèrangan faktor ing nginggil punika, boten gampil madosi sajarah asal-usul suku Rejang
Éwadéné makaten, taksih wonten satunggal tilas ingkang taksih dipunwarisaken kanthi nyata lan taksih wonten dumugi sapunika
Warisan mau inggih punika basa Rejang, sawijining basa ingkang unik ingkang dèrèng cures dumugi sapunika
Ewadene bukti-bukti arkéologi dèrèng kabukti kanthi nyata, ananing basa saged dipundadosaken pedoman nelusuri sajarah Rejang
Bab punika mbuktikaken bilih tiyang ingkang paling ageng peran kanggé ngriwayataken Rejang inggih punika suku Rejang kanthi kemampuan basa Rejang tingkat mahir utawi penutur asli basa Rejang ingkang saged dipun-ginakaken kanggé komunikasi kaliyan tiyang-tiyang Rejang kanthi kemampuan ngriwayataken cariyos jaman rumiyin.
Spektrum Spektrum ya iku kaanan lan kaendhahan kang ora ana batesé, bisa owah kanthi kontinum
tembung iki asalé saka basa Inggris kuna "spectre" kang tegesé setan, nanging tegesé kang modern, jenengé digunakaké saka ngèlmu alam
Tembung "spektrum" dinggo kaping pisanan ning ngèlmu alam ya iku ning babagan optik kanggo njlèntrèhaké kluwung warna ning spektrum optik nalika sinar mau dispersi deneng prisma, lan sawisé iku diterapaké dadi analogi ning babagan liyané
Saiki istilah iku dinggo uga kanggo nggambaraké rentang kaanan utawa kelakuwan kang jembar, dikelompokaké bebarengan lan isinauni ning ngisor topik supaya bisa gampang anggoné ngrembug, misalé 'spektrum opini pulitik', utawa "spektrum kerja" saka obat, lan liyané
Nalika iki, rega-rega ning sakjeroné spektrum ora perlu digambarakĝ nganti setiti dadi bilangan kaya ning babagan optik
Ning panggunaan "spektrum" kang paling modern, ana 'tema pemersatu' kaya ekstrem-ekstrem ning pucuké
Teges modern sakjeroning ngèlmu fisika
Nalika abad 17 tembung spektrum kawanuhaké ing babagan optika, kanggo njlèntrèhaké babagan rentang warna kang bisa didelok nalika cahya putih "terdispersi" déning prisma
mrujuk ning plot intensitas cahya dadi fungsi saka frekuensi utawa panjang gelombang
Istilah "spektrum" gage diterapaké kanggo gelombang-gelombang liya, kaya ta gelombang suara, lan saiki diterapaké kanggo kabèh sinyal kang bisa diuraikaké mring sakjeroné komponèn-komponèn frekuensi
spektrum racaké ana plot 2 dhimènsi saka sakumpulan sinyal, nggambaraké komponèn-komponenné karo ukuran liyané
Kadang-kadang, tembung "spektrum" uga kumpulan sinyal, kaya "spektrum cahya tampak", iku mau gelombang elektromagnetik kang bisa dikesani déning mata manungsa
Sinar kang nglewati prisma misah warna-warnané sesuai karo dawané glombang
Warna wungu duwé gelombang paling cendhek lan warna abang iku gelombang paling dawa
Urutan warna saka dawané gelombang mring gelombang kang luwih cendhek ya iku abang, jingga, kuning, ijo, biru, wungu
nalika gelombang kang dawa nglewati warna abang, bakal ditemoni inframerah, gelombang mikro lan radio
Nalika dhawane gelombng tambah cindhek nglewati warna wungu, bakal ditemoni ultraungu, sinar-x, lan sinar gamma.
Goji beri Goji Beri ya iku sebutan kanggo kanggo 2 spésies tuwuhan kang wujud ya iku "Lycium barbarum" lan "Lycium chinense"
kalorone kalebu ing kulawarga tuwuhan Solanaceae, kang sajeroning kulawarga iku kalebu uga kenthang, tomat, lan mbako
Tuwuhan iki dikembangake ing Cina ing jumlah gedhé, namun bisa uga tinemu ing Jepang, Vietnam, Inggris, Thailand, Tibet, Amérika lan India
Woh goji beri racaké digaringaké kanggo didadeake campuran ing panganan liyané
ing Cina, woh goji beri garing dipangan dicampur karo sop tonik bareng karo campuran liyané kaya ta daging, sayur, akar manis, lan bahan bahan liyané
goji beri uga bisa digunaake dadi teh herbal karo kembang krisan
Woh goji beri duwé kandhutan makronutrien ing jumlah akèh, kaya ta karbohidrat, protéin, lemak, lan serat
Wohe kang digaringaké ngandhut 68% karbohidrat, 12% protéin, 10% serat, lan 10% lemak
Saben 100 gram woh goji beri ngandhut 370 kkal ènergi
Saliyané iku, woh goji beri uga ngandhut akèh mikronutrien, kaya ta warna-warna vitamin lan mineral, asem amino, polisakarida, monosakarida, asem lemak tak jenuh, karotenoida, lan warna-warna jinis pigmen fenolat kang dikaitake karo antioksidan
akèh manfaat saka tuwuhan goji beri iki
Sistem pangobatan Cina kuna migunaake woh goji beri kanggo nambani inflamasi (radang) lan warna-warna jinis lelara kulit
Kandhutan polisakaridane nunjukake aktivitas antioksidan kanthi cara in vitro
Paneliten-paneliten ing Cina nunjukake manfaat woh goji beri, khususé kanggo antioksidan kanggo nglawan lelara jantung lan pembuluh getih, masalah mata kang kaitane karo umur (upamané glaukoma), kanker, sarta kanggo imunomodulator
nanging ora ana paneliten siji baé kang diverivikasi kanthi elmiah ing Kulon, dikonfirmasike sajeroning wujud uji klinik, utawa diakoni déning lembaga kang duwé kawenangan
Efek liya saka goji beri ya iku mundhake perdarahan
woh iki uga kabukti kanthi cara in vitro menghambat metabolisme warfarin (obat anti pembekuan getih)
manfaat liyané saka woh goji beri ing antarané mudunake tingkat kolesterol, mundhaake sistem kekebalan awak, menghambaty prosès penuaan dini, nambah vitalitas sèksual, ngurangi gangguan lara sirah, ngatasi insomnia, ngatasi mual nalika hamil, ngrewangi mudunake bobot awak, nambah kesuburan, ngatasi asem urat, batuk kering, nguwatake mata, sarta nguwatake otot, balung lan untu.
Bing Slamet Bing Slamet ingkang wiyos ing Cilegon, Banten 27 September 1927-séda wonten ing Jakarta, 17 September 1974 ing yuswa 46 taun punika nama aslipun Ahmad Syech Albar
Bing Slamet punika putra saking satunggaling mantri pasar anama Rintrik Ahmad ingkang sampun katingal bakatipun ing babagan kagunan
Bing Slamet punika kondhang dados penyanyi, musisi, pelawak, lan aktor filem ingkang nyandhang nama ageng
Wiwit saking umur welasan taun
Bing Slamet asring nongkrong ing Pasar Ciplak, Sawah Besar mliginipun wonten ing restoran Kalimantan ing Rekutenci ingkang sapunika dados Lokasari sesarengan kaliyan para seniman lan intelèktual kados ta Sutan Syahir, Rosihan Anwar, Djamaluddin Malik, Fifi Joung, Chairil Anwar lan Jilis Tahir
Amargi kemampuan vokal ingkang saé nalika taksih alit Bing Slamet pikantuk jejuluk "Abdullah Kecil"
Abdullah punika nama penyanti ingkang kondhang kala punika